**Nájomná zmluva**

uzatvorená podľa zákona NR SR č. 446/2001 Z. z. o majetku vyšších územných celkov v znení neskorších predpisov a zákona č. 116/1990 Zb. o nájme a podnájme nebytových priestorov v znení neskorších predpisov a príslušných ustanovení zákona č. 40/1964 Zb. Občianskeho zákonníka v znení neskorších predpisov (ďalej ako „Nájomná zmluva“),

medzi zmluvnými stranami:

-----------------------------------------------------------------------------------------------------------------------------------------------

Číslo zmluvy prenajímateľa: xxxxxx/2023

***Prenajímateľ:*** Gymnázium Andreja Sládkoviča

Sídlo: Komenského 18, 974 01 Banská Bystrica

Zastúpený: PhDr. Iveta Onušková, riaditeľka

IČO: 00160521

DIČ: 2021108639

IČ pre DPH: nie je platiteľom DPH

Bankové spojenie: Štátna pokladnica

IBAN: SK24 8180 0000 0070 0039 0418 /príjmový účet

SK02 8180 0000 0070 0039 0426 /výdavkový účet

Telefón: 048/4153 240

E mail: sekretariat@gasbb.sk

(ďalej len „Prenajímateľ“)

a

***Nájomca:***

Sídlo:

Zastúpený:

Osoba oprávnená konať:

IČO:

DIČ:

IČ DPH:

Bankové spojenie:

IBAN:

Registrácia:

Telefón :

E mail:

(ďalej len „Nájomca“, spolu „Nájomca a Prenajímateľ“ ako „zmluvné strany“)

**Čl. I**

**Predmet nájmu**

1. Prenajímateľ je v zmysle zák.č. 446/2001 Z. z. o majetku vyšších územných celkov v znení neskorších predpisov správcom majetku – budovy školy zapísanej na LV 5158 k.ú. Banská Bystrica so súp. č. 3164, situovanej na parc. č. 1931/58, 1936/31, 1936/32, ktorého vlastníkom je Banskobystrický samosprávny kraj.
2. Predmetom nájmu sú priestory stravovacieho zariadenia školy o celkovej výmere podlahovej plochy ***271,30 m2*** umiestnené na 1. nadzemnom podlaží v budove školy - Výdajná školská jedáleň GAS (ďalej len „VŠJ“) s vybavením a zariadením špecifikované v prílohách č. 1 a č. 2, ktoré tvoria neoddeliteľnú súčasť tejto zmluvy.
3. Predmetné priestory uvedené v bode 2. tohto článku sú priestorovo oddelené od ostatných útvarov Prenajímateľa.
4. Prenajímateľ prenecháva Nájomcovi za podmienok ustanovených touto zmluvou nebytové priestory spolu s účelovo určeným hnuteľným majetkom tak ako sú vymedzené v ods. 2. tohto článku a príslušných prílohách tejto Zmluvy (ďalej len „predmet nájmu“).

**Čl. II**

**Účel nájmu**

1. Nájomca je zmluvným partnerom Prenajímateľa podľa Rámcovej dohody o prevádzkovaní Výdajnej školskej jedálne Gymnázia A. Sládkoviča Banská Bystrica č. \_\_\_\_\_, uzatvorenej medzi zmluvnými stranami dňa \_\_\_.\_\_\_.2023 (ďalej len „Rámcová dohoda“).
2. Nájomca sa zaväzuje predmet nájmu užívať výlučne na dohodnutý účel a to:

* služby v súvislosti so zabezpečovaním stravovania pre žiakov a zamestnancov Gymnázia A. Sládkoviča, Komenského 18, 974 01Banská Bystrica podľa Rámcovej dohody,
* nadštandardné stravovacie služby pri rôznych akciách, prípadne plánovaných podujatiach organizovaných Prenajímateľom, Banskobystrickým samosprávnym krajom a ostatnými organizáciami na základe objednávky Prenajímateľa podľa Rámcovej dohody.

**Čl. III**

**Výška, splatnosť a spôsob úhrady predmetu nájmu**

1. Nájomné za predmet nájmu vymedzený v Čl. I ods.2 sa určuje dohodou zmluvných strán podľa zákona č. 18/1996 Z. z. o cenách v znení neskorších predpisov nasledovne:
   1. **nehnuteľný majetok - nájomné za m2/rok je: 37,92 EUR**

(slovom: Tridsaťsedem EUR a deväťdesiatdva eurocentov)

* 1. **hnuteľný majetok - nájomné za rok: 770,00 EUR**

(slovom: „Sedemstosedemdesiat“ EUR)

**ročné nájomné spolu je vo výške: 11 057,70** **EUR**

(slovom: Jedenásťtisícpäťdesiatsedem EUR a sedemdesiat eurocentov)

**mesačné nájomné je vo výške: 921,47 EUR**

(slovom: Deväťstodvadsaťjeden EUR a štyridsaťsedem eurocentov)

1. Nájomné sa uhrádza bezhotovostne v lehote splatnosti na príjmový účet Prenajímateľa uvedený v záhlaví tejto zmluvy a to v **10 splátkach počas školského roka vo výške** **1 105,77 EUR** (slovom: Jedentisícstopäť EUR a sedemdesiatsedem eurocentov) na základe faktúry s lehotou splatnosti 14 dní vystavenej Prenajímateľom.
2. Nájomca sa zaväzuje uhrádzať náklady za služby (ďalej len „prevádzkové náklady“), spojené s užívaním predmetu nájmu, ktorý je definovaný v Čl. I ods.2 a to:
   1. za odber elektrickej energie podľa skutočnej spotreby Nájomcu,
   2. za vodné,  stočné a zrážkovú vodu podľa skutočnej spotreby Nájomcu,
   3. za teplo a teplú úžitkovú vodu ako pomerná časť nákladov z celkovej výšky nákladov Prenajímateľa,
   4. za odvoz komunálneho odpadu (skutočné náklady)
3. Prevádzkové náklady sa uhrádzajú bezhotovostne 1x mesačne v lehote splatnosti na výdavkový účet Prenajímateľa uvedený v záhlaví tejto zmluvy a to po ukončení kalendárneho mesiaca na základe faktúry vystavenej Prenajímateľom podľa skutočných meraní príslušného dodávateľa, resp. poskytovateľa služieb uvedených v bode 3. písm. a) až d) tohto článku ako reálna, pomerná, resp. percentuálna časť skutočných nákladov Prenajímateľa na základe dodávateľských faktúr definované v kalkulačnom liste, ktorý bude prílohou k faktúre.
4. Všetky škody, ktoré spôsobí Nájomca v súvislosti s poskytovaním služieb z Rámcovej dohody a ktorá vznikla Prenajímateľovi na vybavení VŠJ, ktoré je špecifikované v prílohe  č. 2 tejto zmluvy a škody spôsobené nevhodným likvidovaním tukov a ostatného odpadu sa Nájomca zaväzuje Prenajímateľovi uhradiť v plnej výške, pričom Prenajímateľ bude Nájomcovi fakturovať skutočne fakturované opravy vykonané dodávateľom poskytnutých opráv.
5. V prípade zmeny cien dodávaných služieb si Prenajímateľ vyhradzuje právo jednostranne upraviť výšku platieb nadväzne na čas vykonania zmeny a výšku cenovej úpravy, a to bez nutnosti uzavretia dodatku k tejto Nájomnej zmluve. Túto skutočnosť Nájomcovi písomne oznámi.
6. Každá faktúra Poskytovateľa musí obsahovať náležitosti daňového dokladu podľa platných právnych predpisov.
7. V prípade, že faktúra bude obsahovať nesprávne, alebo neúplné údaje, Nájomca je oprávnený ju vrátiť na doplnenie a prepracovanie Prenajímateľovi. Prenajímateľ túto faktúru podľa charakteru nedostatkov buď opraví, alebo vystaví novú faktúru. U tejto opravenej (novej) faktúry vyznačí novú 14 dňovú lehotu splatnosti a doručí ju Nájomcovi.
8. V prípade, že je Nájomca v omeškaní s úhradou faktúry/faktúr špecifikovaných v bodoch č.2 až 5 tohto článku je Prenajímateľ oprávnený účtovať úrok z omeškania vo výške stanovenej podľa § 369 ods. 2 a § 369a Obchodného zákonníka v znení zákona č. 9/2013 Z.z. v spojení s § 1 ods. 1 nariadenia vlády Slovenskej republiky č. 21/2013 Z.z.

**Čl. IV**

**Práva a povinnosti zmluvných strán**

1. Nájomca je povinný:
   1. prevzaté prenajaté nebytové priestory a hnuteľný majetok podľa prílohy č. 1 a 2 užívať len v rozsahu určenom touto Nájomnou zmluvou a Rámcovou dohodou,
2. oboznámiť sa so stavom predmetných nebytových priestorov na mieste samom a nebytové priestory v tomto stave prevziať a nevyžadovať od Prenajímateľa žiadne úpravy týchto priestorov,
3. používať vlastné technologické vybavenie len so súhlasom Prenajímateľa. Zoznam vlastného technologického vybavenia doloží Nájomca v prílohe písomnej žiadosti o povolenie používať vlastné technologické vybavenie.
4. udržiavať priestory a hnuteľný majetok v správe Prenajímateľa, alebo odovzdaný Prenajímateľom na výkon dohodnutých činností Nájomcu v riadnom stave. V prípade ich poškodenia, zničenia zavinenom Nájomcom uviesť ich na svoje náklady do pôvodného stavu,
5. bez zbytočného odkladu oznámiť Prenajímateľovi potrebu opráv, ktoré má Prenajímateľ urobiť a umožniť vykonanie takýchto opráv a iných nevyhnutných opráv, inak Nájomca zodpovedá za škodu, ktorá nesplnením povinnosti vznikla na prenajatom majetku,
6. dodržiavať plnenie povinností vyplývajúcich zo zákona č. 124/2006 Z. z. o bezpečnosti a ochrane zdravia pri práci v znení neskorších predpisov, a tiež povinnosti vyplývajúce zo zákona č. 314/2001 Z. z. o ochrane pred požiarmi v znení neskorších predpisov,
7. súčasne dodržiavať interné predpisy Prenajímateľa na zabezpečenie ochrany majetku v správe Prenajímateľa, všeobecne záväzné protipožiarne predpisy, bezpečnostné predpisy, hygienické predpisy a vnútorný prevádzkový režim budovy v správe Prenajímateľa. Nájomca zodpovedá za dodržiavanie uvedených predpisov za svojich pracovníkov v prenajatých priestoroch,
8. zabezpečovať likvidáciu biologicky rozložiteľného kuchynského odpadu na svoje náklady,
9. uhrádzať všetky náklady spojené s obvyklým udržiavaním a prevádzkou VŠJ ,
10. uhrádzať všetky náklady na udržiavanie priestorov, odovzdaných Prenajímateľom v stave spôsobilom na výkon dohodnutých činností, ktorých znehodnotenie, znečistenie alebo poškodenie spôsobil Nájomca,
11. Nájomca je povinný dodržiavať zásady správnej výrobnej praxe v zariadení spoločného stravovania podľa systému HACCP na požiadanie prenajímateľa predložiť k nahliadnutiu vypracovanú dokumentáciu HACCP,
12. vypracovať prevádzkový poriadok pre VŠJ a umiestniť ho pri vstupe do jedálne,
13. v prípade potreby je povinný umožniť Prenajímateľovi prístup k majetku, ktorý je špecifikovaný v prílohách tejto Zmluvy,
14. umožniť Prenajímateľovi vykonávať kontroly užívania prenajatého majetku v súlade so Nájomnou zmluvou a Rámcovou dohodou,
15. umožniť Prenajímateľovi vstup do prenajatých nebytových priestorov za účelom:

- vykonania revízie, odbornej skúšky a odborné prehliadky technických zariadení VŠJ,

- vykonania inventarizácie majetku v správe Prenajímateľa,

- odstránenia havarijnej situácie v priestoroch VŠJ a to aj mimo prevádzkovej doby VŠJ.

1. Nájomca zodpovedá Prenajímateľovi za všetku škodu na prenajatom majetku, spôsobenú pri výkone práce zamestnancami Nájomcu.
2. Nájomca nie je oprávnený prenechať nebytové priestory a hnuteľný majetok alebo ich časť do nájmu, podnájmu alebo výpožičky, ak tak urobí je takáto zmluva neplatná.
3. Nájomca nie je oprávnený na predmet nájmu podľa článku I. tejto Nájomnej zmluvy zriadiť záložné právo alebo ho inak zaťažiť.
4. Nájomca nie je oprávnený meniť účel nájmu podľa tejto Nájomnej zmluvy. Nájomca nemá prednostné právo na kúpu predmetu nájmu.
5. Akékoľvek zmeny na predmete nájmu môže Nájomca vykonať iba na základe predchádzajúcej písomnej žiadosti a po udelení písomného súhlasu Prenajímateľa. Nájomca môže požadovať úhradu nákladov spojených so zmenou na veci, len ak Prenajímateľ dal predchádzajúci písomný súhlas so zmenou a súčasne sa zaviazal uhradiť tieto náklady.
6. Najneskôr do ukončenia trvania Nájomnej zmluvy je Nájomca povinný predmetné nebytové priestory a hnuteľný majetok v správe Prenajímateľa odovzdať Prenajímateľovi v stave, ako ich prevzal, s prihliadnutím na obvyklé opotrebenie.
7. Prenajímateľ je povinný:
8. protokolárne odovzdať Nájomcovi prenajaté nebytové priestory a hnuteľný majetok podľa prílohy č. 1 a 2 do užívania v stave spôsobilom na obvyklé užívanie, najneskôr 2 dni pred začatím plnenia Nájomnej zmluvy a Rámcovej dohody,
9. prenajaté nebytové priestory a hnuteľný majetok vo svojej správe ochraňovať a udržiavať v riadnom a prevádzkyschopnom stave,
10. na vlastné náklady zabezpečovať údržbu základného vybavenia nebytových priestorov (zatečenie, maľovanie, prasknutý radiátor, resp. iné) a údržbu hnuteľného majetku podľa prílohy č. 2 (predpísané odborné skúšky, odborné prehliadky a preventívne kontroly),
11. zabezpečiť pre Nájomcu plynulú dodávku vody a elektrickej energie v priestoroch VŠJ,
12. zabezpečiť prístupy k uzáverom elektriny, vody a k hasiacim prístrojom v priestoroch VŠJ ,
13. vykonávať pravidelnú kontrolu dodržiavania predpisov požiarnej ochrany v spoločných nebytových priestoroch,
14. vykonávať pravidelnú kontrolu stavu technických zariadení spoločných nebytových priestorov objektu z hľadiska požiarnej ochrany,
15. udržiavať trvalé voľné núdzové východy na únikové cesty,
16. poskytovať Nájomcovi dokumentáciu požiarnej ochrany (Požiarny štatút, Požiarne poplachové smernice, Požiarny evakuačný plán),
17. ohlásené závady odstrániť tak, aby nedošlo ku škodám na majetku zmluvných strán.
18. Zmluvné strany sa zaväzujú poskytnúť si navzájom primeranú súčinnosť potrebnú na riadne plnenie povinností vyplývajúcich z tejto Nájomnej zmluvy.

**Čl. V**

**Doba trvania nájmu**

* + 1. Nájomná zmluva sa uzatvára na dobu určitú a to **od \_\_.\_\_.2023 do \_\_.\_\_.2027**, to je odo dňa nadobudnutia účinnosti tejto Nájomnej zmluvy na dobu **48 mesiacov**.
    2. Nájomná zmluva môže zaniknúť pred uplynutím doby uvedenej v predchádzajúcom bode tohto článku, ak sa vyčerpá finančný limit Rámcovej dohody o prevádzkovaní Výdajnej školskej jedálne Gymnázia A. Sládkoviča Banská Bystrica č. \_\_\_\_\_\_ uzatvorenej medzi zmluvnými stranami dňa \_\_\_.\_\_\_.2023. O tejto skutočnosti bude Prenajímateľ písomne informovať Nájomcu vopred, a to minimálne 14 dní pred jej uplynutím.

**ČI.VI**

**Ukončenie nájmu**

1. **Ukončenie trvania Nájomnej zmluvy nastane vždy, ak dôjde k ukončeniu trvania Rámcovej dohody o prevádzkovaní Výdajnej školskej jedálne Gymnázia A. Sládkoviča Banská Bystrica č. \_\_\_\_\_\_.**

### Zmluvné strany môžu ukončiť trvanie Nájomnej zmluvy písomnou dohodou, výpoveďou, alebo odstúpením od zmluvy. Prenajímateľ a Nájomca môžu túto Nájomnú zmluvu vypovedať, resp. ju ukončiť z dôvodov uvedených v zákone č. 116/1990 Zb. o nájme a podnájme nebytových priestorov a z dôvodov uvedených v tejto Nájomnej zmluve.

### Prenajímateľ môže písomne, v jednomesačnej výpovednej lehote, ktorá začína plynúť prvým dňom nasledujúceho mesiaca po jej doručení Nájomcovi, vypovedať Nájomnú zmluvu z nasledovných dôvodov:

1. ak Nájomca užíva prenajatý majetok v rozpore s Nájomnou zmluvou,
2. ak Nájomca o viac ako 1 mesiac mešká s platením nájomného alebo za služby, ktorých poskytovanie je spojené s nájmom,
3. ak Nájomca opakovane porušil ktorúkoľvek povinnosť vyplývajúcu z tejto Nájomnej zmluvy.
4. Nájomca môže písomne, v trojmesačnej výpovednej lehote, ktorá začína plynúť prvým dňom nasledujúceho mesiaca po jej doručení Prenajímateľovi*,* vypovedať Nájomnú zmluvu z dôvodov, ak:
   1. prenajatý nebytový priestor sa stal bez jeho zavinenia nespôsobilý na dohodnuté užívanie,
   2. Prenajímateľ hrubo porušuje svoje povinnosti vyplývajúce z § 5 ods. 1 zákona č. 116/1990 Zb. o nájme a podnájme nebytových priestorov.
5. V prípade závažného porušenia zmluvných povinností uvedených v Nájomnej zmluve majú zmluvné strany právo odstúpiť od Nájomnej zmluvy. Odstúpením od Nájomnej zmluvy nebudú dotknuté práva a povinnosti zmluvných strán ohľadom vzájomne poskytnutých a prevzatých plnení. Odstúpenie musí byť uskutočnené písomnou formou a doručené druhej zmluvnej strane; účinky odstúpenia nastávajú dňom doručenia odstúpenia druhej zmluvnej strane, resp. dňom uvedenom v odstúpení, ktorý nesmie predchádzať dňu doručenia odstúpenia. V prípade odstúpenia od Nájomnej zmluvy zmluvné strany nemajú nárok na odstupné.

6. Za závažné porušenie zmluvných povinností podľa bodu 5 sa považuje najmä, ak Nájomca:

1. opakovane užíva prenajatý majetok v rozpore s Nájomnou zmluvou a Rámcovou dohodou,
2. o viac ako 1 mesiac opakovane mešká s platením nájomného, alebo s poskytnutím služby, ktorej poskytovanie je spojené s nájmom; opakovaním sa rozumie dva a viac krát,
3. opakovane porušil ktorúkoľvek povinnosť vyplývajúcu z tejto Nájomnej zmluvy a Rámcovej dohody; opakovaním sa rozumie dva a viac krát,
4. užíva predmet nájmu alebo trpí užívanie predmetu nájmu takým spôsobom, že Prenajímateľovi vzniká škoda alebo mu hrozí väčšia škoda.

7. Pri ukončení zmluvného vzťahu bude realizovaná mimoriadna inventarizácia majetku Prenajímateľa a v prípade inventarizačných rozdielov budú tieto do ukončenia zmluvného vzťahu vysporiadané a to buď finančným, resp. vecným plnením.

8. Najneskôr do ukončenia trvania Nájomnej zmluvy je Nájomca povinný predmetné nebytové priestory a hnuteľný majetok v správe Prenajímateľa odovzdať Prenajímateľovi v stave ako ich prevzal, s prihliadnutím na obvyklé opotrebenie. Pri nesplnení tejto povinnosti sa Nájomca zaväzuje zaplatiť Prenajímateľovi zmluvnú pokutu vo výške 500,00 EUR za každý i začatý deň omeškania s vyprataním predmetu nájmu. Zaplatením zmluvnej pokuty nie je dotknuté právo Prenajímateľa na uplatnenie náhrady škody, ktorá mu tým vznikne.

**Čl. VII**

**Záverečné ustanovenia**

1. Neoddeliteľnou súčasťou tejto Nájomnej zmluvy je príloha č. 1 (Špecifikácia nehnuteľného majetku), príloha č. 2 (Špecifikácia hnuteľného majetku)
2. Ostatné práva a povinnosti, touto Nájomnou zmluvou neupravené, sa riadia príslušnými ustanoveniami zákona NR SR č. 446/2001 Z. z. o majetku vyšších územných celkov v znení neskorších predpisov, zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 40/1964 Zb. Občianskeho zákonníka v platnom znení, súvisiacich všeobecne záväzných právnych predpisov, ako aj Rámcovej dohody.
3. Táto Nájomná zmluva podľa zákona NR SR č. 446/2001 Z. z. o majetku vyšších územných celkov v znení neskorších predpisov, bola schválená Zastupiteľstvom Banskobystrického samosprávneho kraja, nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcom po dni jej zverejnenia v Centrálnom registri zmlúv /www.crz.gov.sk/.
4. Zmluvné strany sa zaväzujú riešiť prípadné spory vyplývajúce z tejto Nájomnej zmluvy prednostne formou dohôd (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.
5. Túto Nájomnú zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť tejto Nájomnej zmluvy.
6. V prípade, že akékoľvek ustanovenie tejto Nájomnej zmluvy je, alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatným ustanovení Nájomnej zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto Nájomnej zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Nájomnej zmluvy.
7. Zmluvné strany sa zaväzujú, že v prípade akejkoľvek zmeny identifikačných údajov, budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje.
8. Nájomná zmluva je vyhotovená v štyroch rovnopisoch, a to dve vyhotovenia pre Prenajímateľa a dve vyhotovenia pre Nájomcu.
9. Zmluvné strany vyhlasujú, že túto Nájomnú zmluvu uzatvorili na základe vzájomnej dohody, jej obsah si riadne prečítali, porozumeli mu a na znak toho pripájajú svoje podpisy.

V Banskej Bystrici, dňa ......................2023 V ............................, dňa.....................2023

Za Prenajímateľa: Za Nájomcu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

PhDr. Iveta Onušková

riaditeľka školy

Príloha č. 1: Špecifikácia nehnuteľného majetku

Príloha č. 2: Špecifikácia hnuteľného majetku

Príloha č. 1 Nájomnej zmluvy: Špecifikácia nehnuteľného majetku

|  |  |  |
| --- | --- | --- |
| **Poschodie** | **Názov / Miestnosť** | **Plocha v m2** |
| 1.posch. Blok D | Jedáleň /č.91 | 114,5 |
|  | Výdajňa | 16,5 |
|  | Prípravovňa | 43,2 |
|  | Umyváreň | 20,4 |
|  | Kancelária /88 | 14,5 |
|  | Šatňa | 12,5 |
|  | Sklad | 10 |
|  | Príručný sklad | 4,4 |
|  | Toaleta | 3,1 |
|  | Chodby | 32,2 |
|  | **SPOLU** | **271,3** |

Príloha č. 2 Nájomnej zmluvy: Špecifikácia hnuteľného majetku

|  |  |  |
| --- | --- | --- |
| **Názov** | **počet kusov** | **Hodnota** |
| umývací stôl s drezom a sprchou | 1 | 1 042,82 € |
| prídavný stôl k umývačke riadu | 1 | 861,12 € |
| prac. stôl s dierou na odpad | 1 | 1 063,76 € |
| Umývačka riadu s príslušenstvom | 1 | 5 230,80 € |
| Konvektomat s príslušenstvom | 1 | 6 099,20 € |
| Zdvíh. zariadenie | 1 | 6 602,54 € |
| poštová schránka | 1 | 20,22 € |
| hrniec spageti 801/24 | 1 | 23,73 € |
| kuchynská linka pre v\_ŠJ | 1 | 348,00 € |
| Ohrevný stôl na 3GN SVD-3Z | 2 | 1 876,80 € |
| Elektrická stolička ES | 1 | 545,70 € |
| Elektrická fritéza D77EF4 | 1 | 1 206,66 € |
| Fritéza stolová FC 10 | 1 | 312,12 € |
| Elektrické varidlo D77E4A | 1 | 980,22 € |
| Pracovný stôl T-ASJ-1 | 1 | 232,56 € |
| Nárezový stroj SG275T | 1 | 653,82 € |
| Výlevka kombinovaná s drezom VK-2 | 1 | 405,96 € |
| Pracovný stôl s policou SJ-2 | 1 | 323,34 € |
| Celonerezový drez zváraný DZ-2 | 1 | 272,34 € |
| Chladnička LIEBHERR FKDv 4203 G29 | 1 | 978,18 € |
| Komerčná chladnička Perpetum PR 3 | 1 | 1 527,96 € |
| Transportný vozík vyhrievaný | 1 | 1 428,00 € |
| SmartBox na stravné | 1 | 286,10 € |
| Termos 20 l nerez s kohútikom /Toml. | 2 | 604,80 € |
| várnica- Termos celonerez 20 l | 5 | 1 224,00 € |
| várnica- Termos celonerez 5 l | 5 | 654,00 € |
| várnica- Termos celonerez 10 l | 6 | 1 029,60 € |
| germicídny žiarič UNIZDRAV UVC 72 uzavretý | 1 | 649,00 € |
| stôl jedálenský | 23 | 1 985,20 € |
| stolička jedálenská | 84 | 3 184,00 € |
| skrinka dvojdver. pol. spodná | 1 | 89,62 € |
| skriňa jednodverová | 1 | 130,29 € |
| skrinka spodná dverová | 2 | 77,00 € |
| Spolu: |  | **41 949,46 €** |